
DIRECŢIA CLĂDIRI TERENURI ŞI DOTĂRI DIVERSE I EST
BIROUL CLĂDIRI TERENURI I EST
SC2020-

RAPORT DE SPECIALITATE


privind aprobarea declanşării procedurii de expropriere pentru cauza de utilitate publică a terenului situat în Timişoara , str. Bistrei nr. 5 , în suprafaţă de 3769 mp , înscris în CF 409017 Timişoara , nr. top 8055/1/2

	Terenul supus exproprierii , în suprafaţă de 3769 mp , situat în intravilanul extins al municipiului Timişoara , str. Bistrei nr. 5 , înscris în CF 409017 Timişoara , nr. top 8055/1/2 , este proprietatea reclamantei  Petlic Maria ( în urma decesului soţului Petlic Serghie ), conform contractului de vânzare cumpărare autentificat sub nr. 1836/09.07.2003 la BNPA “Safta Criste -Ana-Valentina Claici ”din Timişoara de la vânzătorii Chira Gheorghe , Chira Mariana, Toma Octavian şi Severin Marilena .
	Conform certificatului de urbanism nr. 1701 / 26.04.2011, destinaţia terenului este aceea de “Zonă de spaţii verzi –plantaţii de protecţie “, conform PUG , aprobat prin HCL nr. 157/2002, prelungit prin HCL nr. 139/2017 şi nu poate fi utilizat în scopul declarat ( “construire case familiale ”) , întrucât propunerea făcută nu respectă prevederile art. 71 din OUG nr. 114/2007 .	
Prin sentinţa civilă nr. 3234/PI/04.11.2015 rămasă definitivă prin decizia civilă nr. 149 / 12.05.2016 , Municipiul Timişoara prin Consiliul Local al Municipiului Timişoara este obligat să iniţieze şi să efectueze ,ulterior declarării utilităţii publice  , procedura de expropriere a terenului cu datele de identificare prezentate mai sus .
	Declararea utilităţii publice a fost făcută de Consiliul Judeţean Timiş prin H.C.J. nr. 133 / 22.07.2016 , în baza sentinţei civile nr. 3234/PI /04.11.2015 . 
	Se va lua în considerare documentaţia topografică de identificare a terenului , întocmită de expert tehnic judiciar Horvath Ştefan anexată la dosarul Tribunalului Timiş cu nr. 11530/30/2013 .
	 A fost întocmit raportul de evaluare al terenului respectiv de către SC FIDOX SRL , înaintat cu nr. SC2019- 025826 /11.10.2019 . 
	Suma necesară exproprierii a fost cuprinsă în bugetul local al Municipiului Timişoara la cap. 70.02.50 “Alte servicii în domeniul locuinţelor , serviciilor şi dezvoltării comunale ” .  
	 Urmare a celor prezentate mai sus , înaintăm spre dezbaterea şi aprobarea Consiliului Local al Municipiului Timişoara  , proiectul de hotărâre privind aprobarea declanşării procedurii de expropriere pentru cauza de utilitate publică a terenului situat în Timişoara , str. Bistrei nr.5 , în suprafaţă de 3769 mp, înscris în CF 409017 Timişoara , nr. Top 8055/1/2 .

